SVARBI INFORMACIJA APIE TAI,

KAIP MES RENKAME, NAUDOJAME IR SAUGOME INFORMACIJĄ

**APIE SIUNTŲ SIUNTĖJUS IR GAVĖJUS FIZINIUS ASMENIS**

**UAB „Klaipėdos autobusų parkas“** rūpinasi Jūsų informacijos apsauga. Mes laikomės Europos Sąjungos Bendrojo duomenų apsaugos reglamento (GDPR) bei kitų įstatymų, saugančių Jūsų informaciją. Norėdami sužinoti daugiau, atidžiai perskaitykite šį pranešimą.

1. **Kaip turėčiau skaityti šį pranešimą?**

Šiame pranešime bus atsakyta į svarbiausius klausimus apie tai, kaip mes renkame, naudojame ir saugome informaciją apie Jus. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip aprašyta šio pranešimo 13 dalyje. Prašome atkreipti dėmesį, kad bet kokia žodžio „mes“ forma šiame pranešime reiškia mūsų Įmonę, kaip nurodyta pranešimo 2 skyriuje.

1. **Kas yra atsakingas už mano informacijos apsaugą?**

Mes esame: **UAB „Klaipėdos autobusų parkas“**

Mūsų įmonės kodas yra: **140033557**

Mūsų adresas: **Garažų g. 2, Klaipėda**

1. **Kodėl renkate informaciją apie mane?**

Jūs siekiate pasinaudoti Mūsų siuntų pristatymo tarpmiestiniais autobusais paslaugomis arba esate tokios siuntos gavėjas, t.y. siekiate sudaryti su Mumis sutartį dėl siuntos pristatymo. Dėl šių priežasčių mes turime rinkti, naudoti ir saugoti informaciją apie Jus.

1. **Kokią informaciją turėčiau Jums pateikti ir kodėl?**

Siekdami pasinaudoti siuntos pristatymo paslauga ir išsiųsti siuntą (sudaryti siuntos pristatymo sutartį su Mumis) Jūs privalote pateikti šią informaciją:

* Jūsų ir siuntos gavėjo identifikaciniai duomenys (vardas, pavardė ir pan.);
* Jūsų ir siuntos gavėjo kontaktiniai duomenys (el. pašto adresas, telefonas ir pan.).

Siekdami atsiimti Jums adresuotą siuntą (sudaryti siuntos pristatymo sutartį su Mumis) Jūs privalote pateikti šią informaciją:

* Asmens dokumento duomenys (tipas, numeris ir pan.);

Negavę iš Jūsų reikalingos informacijos, Mes negalėsime Jums suteikti siuntos pristatymo paslaugų.

1. **Kurią informaciją apie mane renkate iš kitų šaltinių?**

Mes nerenkame informacijos apie Jus iš kitų šaltinių.

1. **Koks yra teisinis informacijos apie mane rinkimo pagrindas?**

Mes renkame informaciją apie Jus teisėtai, nes Jūsų informacija yra reikalinga:

* sutarčiai su Jumis sudaryti bei vykdyti – siuntos pristatymo paslaugai suteikti (GDPR 6 str. 1 d. b p.);
* teisėtam Mūsų interesui domėtis Jūsų nuomone apie paslaugų kokybę ir pageidavimus, siūlyti Jums ateityje paslaugas, panašias į įsigytas iš Mūsų (GDPR 6 str. 1 d. f p.).
1. **Ar Jūs renkate jautrią informacija apie mane?**

Jautri informacija apie Jus nėra renkama.

1. **Ar priimate automatinius sprendimus? Ar mane profiliuojate?**

Automatiniai sprendimai nėra priimami, Jūs nesate profiliuojamas.

1. **Ar kam nors perduodate informaciją apie mane?**

Informacija apie Jus gali būti perduodama:

* valstybės institucijoms, kaip tai numatyta teisės aktuose;
* administracinių paslaugų teikėjams (buhalterinės apskaitos, marketingo ir pan.);
* informacinių ir komunikacinių paslaugų teikėjams (elektroninio pašto, verslo valdymo ir apskaitos sistemų, duomenų saugyklų ir pan.);
* vežėjams, kitiems Mūsų tiekėjams, partneriams ir pan., kai tai reikalinga siuntai pristatyti;
* Mūsų įmonę audituojančioms bendrovėms ir/ar valstybės institucijoms;
* Mūsų įmonės savininkams.
1. **Ar perduodate informaciją apie mane už Europos ekonominės erdvės (EEE) ribų? (NĖRA PERDUODAM)**

Informacija apie Jus už EEE ribų perduodame Mūsų tiekėjams ir partneriams, pristatantiems ir/ar išduodantiems siuntas, kai siunta Jūsų pageidavimu yra persiunčiama į valstybę už EEE ribų:

* Tiekėjo, partnerio pavadinimas, adresas (įskaitant valstybę);

Specialios duomenų apsaugos priemonės duomenų perdavimams netaikomos, nes toks perdavimas yra būtinas Jūsų ir Mūsų sutarčiai vykdyti – siuntai pristatyti. (GDPR 49 str. 1 d. (b) p.)

1. **Kiek laiko saugote informaciją apie mane?**

Informaciją apie Jus saugome vadovaudamiesi Bendrųjų dokumentų saugojimo terminų rodykle, patvirtinta Lietuvos vyriausiojo archyvaro.

Jūsų kontaktinę informaciją apklausoms ir/ar paslaugų pasiūlymams siųsti naudosime, kol Jūs nepareikšite prieštaravimo tokiam naudojimui.

1. **Kokios mano teisės?**

Jei norite imtis žemiau nurodytų veiksmų, prašome kreiptis į mūsų duomenų apsaugos koordinatorių, kaip tai nurodyta 13 skyriuje. Prašome atkreipti dėmesį, jog šioms teisėms taikomos įstatymų numatytos sąlygos ir išimtys.

* **Pateikti prašymą susipažinti su turima informacija apie Jus ir/ar ją ištaisyti;**
* **Pateikti prieštaravimą Jūsų kontaktinių duomenų naudojimui apklausoms ir/ar paslaugų pasiūlymams siųsti;**
* **Pateikti prašymą ištrinti be teisinio pagrindo turimą informaciją apie Jus;**
* **Pateikti prašymą apriboti prieigą prie be teisinio pagrindo turimos informacijos apie Jus ar jos ištrynimą;**
* **Ginčyti Jūsų informacijos rinkimą, naudojimą ir saugojimą mūsų įmonėje;**
* **Pateikti prašymą išeksportuoti Jūsų duomenis, saugomus Mūsų informacinėse sistemose;**
* **Pateikti skundą Valstybinei duomenų apsaugos inspekcijai.**
1. **Kaip galite man padėti?**

Jeigu Jūs turite klausimų, komentarų ar nusiskundimų, susijusių su tuo, kaip mes renkame, naudojame ir saugome duomenis apie Jus, Mūsų už duomenų apsaugą atsakingas darbuotojas gali Jums padėti. Jei Jums reikalinga pagalba, prašome kreiptis el. paštu duomenuapsauga@klap.lt